সৌদি সেনাঘাঁটিতে আবারো ইয়েমেনিদের ক্ষেপণাস্ত্র হামলা - Parstoday
জিলজাল-২ ক্ষেপণাস্ত্র
ইয়েমেনের জনপ্রিয় হুথি আনসারুল্লাহ যোদ্ধা সমর্থিত সেনারা সৌদি আরবের জিজান প্রদেশের সামরিক ঘাঁটিতে দুটি ক্ষেপণাস্ত্র দিয়ে হামলা চালিয়েছে। দেশীয় প্রযুক্তিতে তৈরি জিলজাল-২ ক্ষেপণাস্ত্র দিয়ে এ হামলা চালানো হয় বলে ইয়েমেনের একটি সামরিক সূত্র জানিয়েছে।
নাম প্রকাশে অনচ্ছিুক ওই সূত্র আল-মাসিরা টেলিভিশনকে জানায়, গতকাল (শনিবার) স্বল্প পাল্লার জিলজাল-২ ক্ষেপণাস্ত্র দিয়ে হামলা চালানো হয় এবং ক্ষেপণাস্ত্র দুটি অত্যন্ত নিখুঁভাবে লক্ষ্যবস্তুতে আঘাত হানে। সেনা সূত্রটি বলেছে, সৌদি আরবের বর্বর সামরিক আগ্রাসনের প্রতিশোধ নিতে এ হামলা চালানো হয়। তবে ক্ষয়ক্ষতির বিস্তারিত খবর পাওয়া যায় নি।
ইয়েমেনি সেনাদের হামলায় ভূপাতিত সৌদি ড্রোন
সৌদি আরবের নাজরান প্রদেশে একটি শত্রু ড্রোন ভূপাতিত করার একদিন পর ইয়েমেনি সেনারা সৌদি সামরিক ঘাঁটিতে হামলা চালালো।
এদিকে, ইয়েমেনের পলাতক প্রেসিডেন্ট আব্দ রাব্বু মানসুর হাদির অনুগত সন্ত্রাসীদের হামলায় গতকাল অন্তত একজন বেসামরিক নাগরিক নিহত ও তিনজন আহত হয়েছেন। আহতদের মধ্যে দুজন নারী রয়েছেন। উত্তরাঞ্চলীয় হাজ্জাহ প্রদেশের একটি আবাসিক ভবনে সন্ত্রাসীরা মর্টার হামলা চালালে এসব ব্যক্তি হতাহত হন।#
২০১৮-০৮-২৬ ১৪:০৬ বাংলাদেশ সময়